Ազգային հնագիտական թանգարան-ինստիտուտ (Բուլղարիա)

**Ազգային հնագիտական թանգարան-ինստիտուտ** (, *Natsionalen arheologicheski muzey*) հնագիտական թանգարան Բուլղարիայի մայրաքաղաք Սոֆիայում։ Թանգարանը զբաղեցնում է նախկին օսմանյան մզկիթի շենքը՝ Büyük camii (Մեծ մզկիթ), որը կառուցվել է 1474 թվականին Մեհմեդ II-ի օրոք։ Թանգարանը որպես առանձին մարմին՝ «Ազգային թանգարան», հիմնադրվել է 1893 թվականին, այն, ինչպես նաև նախկին մզկիթի շենքը, որտեղ 1880-1883 թվականներին տեղակայվել է «Ազգային թանգարանը», ղեկավարել է չեխ Վացլավ Դոբրուսկին։

Թանգարանը պաշտոնապես բացվել է 1905 թվականին, և քաղաքում առկա բոլոր հնագիտական ցուցադրությունները տեղափոխվել են այստեղ։ Հետագա տարիներին կառուցվել են հավելյալ սրահներ և վարչական շենքեր որպես հավելում նախկին մզկիթի շենքին, որը շարունակում է օգտագործվել, չնայած անբարենպաստ պայմանների, մասնավորապես ամռան ընթացքում ի հայտ եկող խոնավության։ Թանգարանը կառավարվում է Բուլղարիայի գիտությունների ակադեմիայի կողմից։

## Պատմություն
thumb|left|200px|Թանգարանը 1920 թվականին
Հնագիտական թանգարան-ինստիտուտ ստեղծելու մտահղացումը բուլղարացի մտավորականներն ունեցել են 1840-ական թվականներին, և 1969 թվականին Բուլղարիայի գրական ընկերության ստեղծումից հետո այն եղել է առաջնային։ Բուլղարիայի ազատագրումից հետո անմիջապես քայլեր են ձեռնարկվել այդ ուղղությամբ։ 1892 թվականին ցարի հրամանով հաստատությունը հիմնվել է *de jure*, իսկ հավաքածուի համալրումն սկսել է հաջորդ տարի։ Ի սկզբանե այն հայտնի է եղել որպես «Հայրենիքի թանգարան-տաճար»։

Մինչև 1906 թվականը թանգարանը ընդգրկել է ազգագրական իրերի հավաքածու։ Այնուհետև հավաքածուի ընդլայնման պատճառով այն առանձնանում է և ցուցադրվում առանձին կառույցում, որն էլ դառնում է Սոֆիայի ազգագրական թանգարան։ Հիմնադրումից ի վեր թանգարանն ակտիվորեն համագործակցում է Բուլղարիայի հնագիտական ընկերության հետ։ 1920 թվականին որպես առանձին կառույց հիմնադրվել է Հնագիտական ինստիտուտը, որը գլխավորել է Բոգդան Ֆիլովը։ 1948 թվականին այն միավորվել է թանգարանի հետ և գտնվում է Բուլղարիայի գիտությունների ակադեմիայի հովանու ներքո։

Երկրորդ համաշխարհային պատերազմից հետո ստեղծված համատեղ հաստատությունն սկսել է Բուլղարիայում իրականացնել մի շարք հնագիտական արշավներ։ Կատարվել են մի շարք վայրերի ուսումնասիրություններ էնեոլիթ շրջանից մինչև վաղ միջնադար, որի արդյունքում թանգարանի հավաքածուն համալրվել է մի շարք թանգարանային նմուշներով։ Այսօր թանգարանում են պահում մեծ քանակությամբ իրեր, ճնայած դրանց մի մասը վտանգված է ամառային սեզոնի բարձր խոնավության պատճառով։

## Հավաքածու
Թանգարանն ունի հինգ ցուցասրահ՝
* *Կենտրոնական սրահ*, գտնվում է գլխավոր շենքի առաջին հարկում։ Ներկայացված են տարբեր հավաքածուներ հին Թրակիայից, Հունաստանից, Հռոմից մինչև ուշ միջնադար։
* *Նախապատմության սրահ*, գտնվում է շինության հյուսիսային հատվածում։ Այստեղ ցուցադրվում են մ. թ. ա. 1,600,000 մինչև մ.թ.ա. 1,600 թվականների նմուշներ։ Հավաքածուն ներկայացված է ժամանակագրական տեսքով և ներառում է տարբեր գտածոներ Բուլղարիայի քարանձավներից, նախամարդու գործիքները, գծագրեր, պարզ խեցեղեն, ծիսական իրեր և այլն։ Հավաքածուն բաժանվում է վաղ, միջին և ուշ պալեոլիթի հավաքածու, նեոլիթյան և բրոնզեդարյան հավաքածու։
* *Միջնադար*, գտնվում է գլխավոր շենքի երկրորդ հարկում։ Հավաքածուն ներառում է միջնադարյան գրքեր, փայտե աշխատանքներ, գծանկարներ, մետաղական իրեր և ժամանակաշրջանին բնորոշ այլ առարկաներ։
* *Գանձարան*, գտնվում է արևելյան հատվածում։ Այստեղ ցուցադրվում են ինվենտարիզացիա անցած գերեզմաններ, ուշ բրոնզեդարյան գանձեր, ինչպես նաև երկու ամենահայտնի բուլղարական գանձերը՝ Վիլչիտրին գյուղի և Լուկովիտի գանձերը։
* *Հատուկ ժամանակավոր ցուցադրություն*

## Պատկերասրահ

National Archaeological Museum Sofia - Bronze Head from the Golyama Kosmatka Tumulus near Shipka.jpg
Sofia Archeological Museum bronze head.jpg
44.3b Doubleheaded Eagle.tif
NAMB 2013-09-06 13.57.51 (9693996275).jpg
NAMB 2013-09-06 16.58.51 (9694052941).jpg
NAMB 2013-09-06 17.50.04 (9697251768).jpg
NAMB 2013-09-06 17.34.39 (9697252460).jpg
National Archaeological Museum Sofia - 3,000 Year Old Bronze Deer.jpg
National archaeological museum Sofia - acroterion from the Sanctuary of the Nymphs - Kasnakovo, Haskovo Province, 2 century AD.jpg
National Archaeological Museum, Bulgaria - Roman copy of Praksitelus.JPG
National Archaeological Museum, Bulgaria - Fortuna.jpg
National Archaeological Museum, Bulgaria - Helmet Mask.JPG
National Archaeological Museum, Bulgaria - Lamp.JPG
National Archaeological Museum, Bulgaria - National Archaeological Museum, Bulgaria - Acroterion.JPG
National Archaeological Museum, Bulgaria - Portait Hadrianus.JPG
National Archaeological Museum, Bulgaria - Reliquary Box.JPG
National Archaeological Museum, Bulgaria - Tombstone Horseman.JPG
National Archaeological Museum, Bulgaria - Rhyton1.JPG
National Archaeological Museum, Bulgaria - Ryhton2.JPG


## Ծանոթագրություններ

## Արտաքին հղումներ

* Ազգային հնագիտական թանգարան-ինստիտուտ, Բուլղարիայի գիտությունների ակադեմիա
* Թանգարանի պատմական լուսանկարները

Կատեգորիա:1892 հիմնադրումներ Բուլղարիայում
Կատեգորիա:1892 հիմնադրված թանգարաններ
Կատեգորիա:Բուլղարիայի ազգային թանգարաններ
Կատեգորիա:Բուլղարիայի հնագիտական թանգարաններ
Կատեգորիա:Սոֆիայի թանգարաններ